Pregledovalnik pisav

## Pregledovalnik pisav

Burkhard Lück `<lueck@hube-lueck.de>`

Prevod: Luka Puhar
Različica Plasma 5.12 (31.08.2018)

KFontview je aplikacija za ogled in namestitev različnih vrst pisav:

- TrueType® (`.ttf`)

- OpenType (Odprti tip) (`otf`, `.ttf`)

- PostScript® tip 1 (razširitev datoteke na Windows® & OS/2 `.pfb`/`.pfm`; na UNIX®/Linux® `.pfa`/`.afm`)

- BDF (Bitmap Distribution Format, podaljšek datoteke `.bdf`)

- PCF (Portable Compiled Format, podaljšek datoteke `.pcf`)

Uporabite jo lahko kot samostojen program za predogled in namestitev pisave, prenesene iz interneta. V predogledu lahko preverite, ali ima pisava vse znake, ki jih potrebujete.

Poleg tega lahko KFontview zaženete iz modula System Settings Upravljanje pisav, da uporabite razširjene zmožnosti predogleda KFontview.

Uporabite lahko tudi modul Upravljanje pisav za namestitev, odstranitev, predogled in upravljanje vseh pisav v sistemu.

Standardni predogled prikaže vašo pisavo v več različnih velikostih z uporabo pangrama (stavek, v katerem je vsaka črka abecede uporabljena vsaj enkrat). Tako si lahko ustvarite dobro predstavo o tem, kako bo videti. V spustnem oknu v orodni vrstici lahko izberete dodatne vrste predogleda:

- Vsi znaki prikaže vse znake, ki jih zagotavlja pisava, v eni velikosti.

- Blok Unicode: Standard Unicode skupine znakov razvršča v bloke

- Skripta Unicode: V Unicode je skripta zbirka črk in drugih pisnih znakov, ki se uporabljajo za predstavitev besedilnih informacij v enem ali več pisnih sistemih

- Spremeni besedilo: Z uporabo tega gumba se odpre pogovorno okno Predogled niza, v katerega lahko vstavite uporabniško določeno besedilo. S to funkcijo lahko preverite, ali pisava podpira znake, ki jih potrebujete.

Za spreminjanje velikosti pisave v vseh vrstah predogledov lahko uporabite gumbe za povečavo ali kolesce miške.

V načinu predogleda Blok Unicode in Skripta Unicode se prikažejo dodatne informacije v obliki namiga orodja, če znak obesite s kazalcem miške: Unicode Kategorija znaka in vrednost v UCS-4, UTF-16, UTF-8 in kot XML Decimal Entity.

Če želite namestiti pisavo, ki ste jo prenesli z interneta, kliknite gumb Namesti v spodnjem desnem kotu.

Pisavo lahko namestite za osebno rabo, ki je na voljo samo vam, ali za celoten sistem, ki je na voljo vsem uporabnikom; za slednje so potrebni skrbniški privilegiji.

Pisave so pogosto na voljo v obliki arhiva, kot je `zip`. Te arhive odprite s programom Ark, ki omogoča preprost predogled pisav. Če želite izkoristiti razširjene zmogljivosti programa KFontview, izberite pisave in jih odprite v programu KFontview.

Za uporabo novo nameščenih pisav je treba znova zagnati aplikacije.